**Tárgy: Szociális célú tüzelőanyag vásárlásához kapcsolódó**

**támogatásra pályázat benyújtása**

**ELŐTERJESZTÉS**

**Csemő Község Képviselő-testületének**

**2021. augusztus 17-én tartandó ülésére**

**Tisztelt Képviselő-testület!**

A helyi önkormányzatokért felelős miniszter az idei évben is meghirdette a szociális célú tüzelőanyag vásárlásához kapcsolódó kiegészítő támogatásra vonatkozó pályázatát. A pályázati kiírás szerint 466 m3 mennyiségű keménylombos tűzifa beszerzéséhez igényelhet támogatást az Önkormányzat. A biztosítandó önrész 1000.- Ft/m3 + ÁFA, illetve a kiszállítás költsége. Kéri a Képviselő-testületet, hogy a maximális mennyiség igénylésére adjon felhatalmazást.

Határozati javaslat:

…….**/2021. (08. 17.) határozat**

Csemő Község Önkormányzatának Képviselő-testülete

pályázatot nyújt be a helyi önkormányzatokért felelős

miniszter által a települési önkormányzatok szociális célú

tüzelőanyag vásárlásához kapcsolódó kiegészítő

támogatására 466 m3 mennyiségű keménylombos tűzifa

megvásárlásához.

A pályázathoz szükséges önerőt, melynek összege

591.820.-Ft, és a házhozszállítás költségeit a 2021. évi

költségvetéséből biztosítja.

A szociális célú tűzifa támogatásra jogosultak körét a

Képviselő-testület önkormányzati rendeletben állapítja

meg.

Az Önkormányzat vállalja, hogy a szociális célú tűzifában

részesülőktől ellenszolgáltatást nem kér.

Határidő: 2021. augusztus 31.

Felelős: polgármester, jegyző.

Csemő, 2021. augusztus 11.

Dr. Lakos Roland

polgármester